Вие също имате право да поискате прекратяване на изпълнението на заповедта за запор, ако предоставите подходящо алтернативно обезпечение.
 Моля отбележете също, че съгласно член 33, параграф 2 от Регламент (ЕС) No 655/2014 при подаване на Вашата молба до съда на държавата членка, в която е издадена заповедта за запор, решението за гаранцията, която следва да бъде учредена от кредитора съгласно член 12 от посочения регламент, може да се преразгледа на основание, че условията или изискванията по този член не са изпълнени.
 14.1. Можете да подадете молба за отмяна или изменение на заповедта за запор до компетентния съд на държавата членка, в която е била издадена заповедта, ако считате, че:
 —
 условията или изискванията за издаване на заповед за запор, предвидени в Регламент (ЕС) No 655/2014, не са били спазени (член 33, параграф 1, буква а).
 14.2. Можете да подадете молба до компетентния съд на държавата членка, в която е издадена заповедта за запор, тази заповед да бъде отменена или изменена или можете да подадете молба до компетентния съд или, когато това е предвидено в националното право, до компетентния изпълнителен орган в държавата членка, в която банковата Ви сметка е била запорирана, за прекратяване на изпълнението на заповедта за запор, ако смятате, че е налице някое от следните обстоятелства (членове 33 и 34 от Регламент (ЕС) No 655/2014):
 —
 заповедта за запор, декларацията относно запорирането на средства по член 25 от Регламент (ЕС) No 655/2014 и/или другите документи, посочени в член 28, параграф 5 от този регламент, не са Ви били връчени в срок от 14 дни след запорирането на Вашата сметка или сметки;
 —
 тези документи, връчени Ви в съответствие с член 28 от Регламент (ЕС) No 655/2014, не отговарят на езиковите изисквания, посочени в член 49, параграф 1 от този регламент;
 —
 запорираните суми, превишаващи размера на посочените в заповедта запорирани средства, не са освободени в съответствие с член 27 от Регламент (ЕС) No 655/2014;
 —
 сумата по иска, чието изпълнение кредиторът се стреми да гарантира със заповедта за запор, е изплатена напълно или частично;
 —
 с решение по същество е отхвърлен искът, чието изпълнение кредиторът се стреми да гарантира със заповедта за запор;
 —
 решението по същество или съдебната спогодба, или автентичният акт, чието изпълнение кредиторът се стреми да гарантира със заповедта за запор, са отменени или обезсилени.
 14.3. Можете да подадете молба до съда, издал заповедта за запор, тя да бъде отменена или изменена, ако смятате, че обстоятелствата, въз основа на които е издадена заповедта за запор, са се променили (член 35, параграф 1 от Регламент (ЕС) No 655/2014).
 14.4. Можете да подадете молба до компетентния съд или, когато това е предвидено в националното право, до компетентния изпълнителен орган в държавата членка, в която банковата Ви сметка е била запорирана, за ограничаване или прекратяване на изпълнението на заповедта за запор, ако смятате, че е налице някое от следните обстоятелства (член 34 от Регламент (ЕС) No 655/2014):
 —
 изпълнението на заповедта за запор следва да бъде ограничено, тъй като определени суми по Вашата сметка, която е била запорирана,